เป็นประจำเดือนสามรถฉีดยาคุมได้ไหมค่ะ ถ้าได้แล้วเลยกำหนดฉีดไป1-2วัน จะเป็นอะไรไหมค่ะ
สวัสดีค่ะ หากเพิ่งเริ่มต้นฉีดยาคุมกำเนิดเป็นเข็มแรกควรฉีดภายในวันแรกที่มีประจำเดือนมา หรือไม่เกิน 5 วันนับตั้งแต่มีประจำเดือนมา ยาฉีดจึงจะออกฤทธิ์ในการป้องกันการตั้งครรภ์ได้ทันที หากฉีดในเวลาอื่นนอกเหนือจากนี้ ยาฉีดจะยังไม่สามารถออกฤทธิ์ป้องกันการตั้งครรภ์ได้ทันที ต้องฉีดไปแล้วอย่างน้อย 7 วันแต่หากเป็นการฉีดยาคุมเข็มต่อเนื่อง ต้องไปฉีดตามกำหนดนัด โดยไม่ต้องสนใจว่าประจำเดือนจะมาหรือหมดเมื่อไหร่ค่ะ ทั้งนี้ ไม่ควรเลยกำหนดวันที่นัดฉีดไปเกิน 1 สัปดาห์ค่ะ หากเลยเกิน 1 สัปดาห์ไปแล้ว ยาฉีดอาจไม่สามารถออกฤทธิ์ในการคุมกำเนิดต่อเนื่องได้ทันทีค่ะ